Agía Varvára (Nikosia)

Agía Varvára (kreik. Αγία Βαρβάρα Λευκωσίας, Agía Varvára Lefkosías) on kylä ja kyläyhdyskunta (koinótita) Nikosian alueella Kyproksen tasavallassa Kyproksen saarella. Vuoden 2011 väestönlaskennassa kylän väkiluku oli 2 204. Agía Varváran kylä sijaitsee Kyproksen keskiosissa noin 22 kilometriä etelään pääkaupunki Nikosiasta. Kylä on rakennettu noin 310 metrin korkeuteen merenpinnasta laskettuna. Kylä on saanut nimensä sen Pyhän Barbaran (Agía Varvára) kirkosta ja ikonista. Lähteet